Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 161/12/8811	Trebišov, 6.7.2012
EEČ : 2-69-252-2012

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	1. Dňa 11.11.2011 v čase okolo 10.00 h došiel do skladu XXXXX, kde odcudzil rôzne čistiace prostriedky, pričom bol prichytený pracovníčkou XXXXX, čím takto pre poškodenú XXXXX XXXXX, so sídlom XXXXX, XXXXX - XXXXX, spôsobil po vyčíslení škodu vo výške 9,85 €, pričom vykonanou lustráciou majetkových priestupkov bolo zistené, že obv. XXXXX sa dopustil obdobného skutku dňa 20.09.2011 v čase o 08.55 h, za čo mu bola Obvodným oddelením PZ Trebišov udelená bloková pokuta vo výške 30,- €, č. bloku AB 122798 za spáchanie priestupku proti majetku podľa §  50 ods. 1 Zák. č. 372/1990 Zb. o priestupkoch, teda bol v predchádzajúcich dvanástich mesiacoch postihnutý za obdobný čin.

	2. Dňa 28.03.2012 v čase okolo 20.00 h došiel vo Vojčiciach na ul. XXXXX k oploteniu pozemku rodinného domu XXXXX, kde cez dieru v plote vošiel na záhradu, prešiel k neobývanému neuzamknutému rodinnému domu, odkiaľ odcudzil starú pec na tuhé palivo, čím takto pre poškodenú XXXXX spôsobil škodu vo výške 100,- €, pričom vykonanou lustráciou majetkových priestupkov bolo zistené, že obv. XXXXX sa dopustil obdobného skutku dňa 20.09.2011 v čase o 08.55 h, za čo mu bola Obvodným oddelením PZ Trebišov udelená bloková pokuta vo výške 30,- €, č. bloku AB 122798 za spáchanie priestupku proti majetku podľa §  50 ods. 1 Zák. č. 372/1990 Zb. o priestupkoch, teda bol v predchádzajúcich dvanástich mesiacoch postihnutý za obdobný čin.
lebo obvinený nebol v čase činu pre nepríčetnosť trestne zodpovedný
Odôvodnenie:
	Uznesením povereného príslušníka PZ, Obvodného oddelenia PZ v Trebišove  sp. zn. ORP-167/TV-TV-2012 z 07.02.2012 bolo vznesené obvinenie XXXXX za prečin krádeže podľa § 212 ods. 2 písm. f Tr. zák., na tom skutkovom základe, ako je to uvedené v bode 1 výrokovej časti tohto uznesenia. 

	Taktiež uznesením povereného príslušníka PZ, OO PZ Trebišov sp. zn. ORP-393/TV-TV-2012 z 15.04.2012 bolo vznesené obvinenie XXXXX za prečin krádeže podľa § 212 ods. 2 písm. f Tr. zák., na tom skutkovom základe, ako je to uvedené v bode 2 výrokovej časti tohto uznesenia.

	Uznesením povereného príslušníka PZ, OO PZ v Trebišove sp. zn. ORP-167/TV-TV-2012 zo 16.04.2012 boli podľa § 21 ods. 3 Tr. por. s poukazom na § 18 ods. 1 Tr. por. spojené na spoločné konanie vyššie uvedené trestné veci obv. XXXXX, pričom toto spoločné konanie je vedené na OO PZ v Trebišove pod sp. zn. ORP-167/TV-TV-2012.

	Úkonmi, ktoré boli v predmetnej trestnej veci vykonané bolo preukázané, že tieto skutky obv. XXXXX majú znaky prečinu krádeže podľa § 212 ods. 2 písm. f Tr. zák.

	V rámci vyšetrovania bol okrem iných úkonov vyžiadaný aj znalecký posudok z odboru zdravotníctva, odvetvie psychiatria, ktorým bol posúdený duševný stav obv. XXXXX.
	Zo záveru tohto znaleckého posudku je zrejmé, že obv. XXXXX trpí duševnou zaostalosťou na hranici ťažkej debility až imbecility, ktorá bola prítomná aj v čase spáchania oboch skutkov a vzhľadom na hĺbku rozumovej zaostalosti v čase ich spáchania, nemohol rozpoznať nebezpečenstvo konania pre spoločnosť a svoje konanie nemohol ovládať. Obvinený nie je schopný vzhľadom na svoju duševnú zaostalosť chápať zmysel trestného konania, v čase spáchania skutku nechápal zmysel trestného konania.  

	Duševná zaostalosť a ťažká debilita až imbecilita obvineného je trvalého charakteru, liečbou neovplyvniteľná. 

	Podľa § 215 ods. 1 písm. e Tr. por. prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný. 

	Vzhľadom na vyššie uvedené skutočnosti bolo preto potrebné rozhodnúť tak, ako je to uvedené vo výroku tohto uznesenia a trestné stíhanie proti obv. XXXXX zastaviť. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Prokopovič
prokurátor